MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA                      

HOTĂRÂREA  NR. 484
privind preluarea imobilului 739 Craiova, din domeniul public al statului şi administrarea Ministerului Apărării Naţionale, în domeniul public al municipiului Craiova şi administrarea Consiliului Local al Municipiului Craiova
Consiliul Local al Municipiului Craiova, întrunit în şedinţa ordinară din data de 22.12.2011;

Având în vedere raportul nr.173689/2011 întocmit de Serviciul Registrul Agricol prin care se propune preluarea imobilului 739 Craiova, din domeniul public al statului şi administrarea Ministerului Apărării Naţionale, în domeniul public al municipiului Craiova şi administrarea Consiliului Local al Municipiului Craiova şi rapoartele comisiilor de specialitate ale Consiliului Local al Municipiului Craiova nr.188, 189, 190, 191, 192 şi 193/2011;  
În conformitate cu prevederile art.9 alin.1 din Legea nr.213/1998 privind bunurile proprietate publică, modificată şi completată;

În temeiul art.36, alin.2, lit.c coroborat cu alin.5, lit.a, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1.  Se aprobă preluarea imobilului 739 Craiova, compus din suprafaţă construită totală de 5642 mp. şi teren în suprafaţă de 68720 mp., situat în municipiul Craiova, str. Caracal, nr.132, înscris în cartea funciară nr.59224, cu număr cadastral 22551, din domeniul public al statului şi administrarea Ministerului Apărării Naţionale, în domeniul public al municipiului Craiova şi administrarea Consiliului Local al Municipiului Craiova.  
Art.2.  Imobilul identificat la art.1 va fi preluat în vederea sistematizării zonei şi construirii de locuinţe prin programe derulate de către Agenţia Naţională pentru Locuinţe.
Art.3.  Consiliul Local al Municipiului Craiova va transfera în domeniul public al statului şi administrarea Ministerului Apărării Naţionale, conform legii, 50% din numărul de locuinţe construite pe terenul aferent imobilului identificat la art.1, dar nu mai puţin de 240 unităţi locative, împreună cu terenul aferent acestora.
Art.4.  În cazul în care nu se respectă destinaţia imobilului prevăzută la art.2 şi, respectiv, a obligaţiei prevăzută la art.3 din prezenta hotărâre, acesta revine în domeniul public al statului şi în administrarea Ministerului Apărării Naţionale, în conformitate cu prevederile legale în vigoare.
Art.5.  Predarea - primirea imobilului identificat la art.1 din prezenta hotărâre, se face pe baza de proces-verbal, în termen de 30 zile de la adoptarea Hotărârii de Guvern.

Art.6.  Pe data prezentei hotărâri, se revocă Hotărârea Consiliului Local al Municipiului Craiova nr.388/2011.
  Art.7. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Registrul Agricol şi Ministerul Apărării Naţionale, prin Unitatea Militară 02523 Bucureşti vor aduce la îndeplinire prevederile prezentei hotărâri.

